
Skandinaviens  Stjerne 

ORGAN   FOR  JESU   KRISTI   KIRKE  AF 
SIDSTE  DAGES  HELLIGE 

HIMLENE  FORKYNDER  GUDS  HERLIGHED 


NUMMEH    10 


15.  MAJ   1920 


69.   AARGANG 


TEMPLET  I  SALT  LAKE  CITY. 

LIDT  AF  TEMPLETS  HISTORIE. 

Hvor  der  i  Aaret  18  47  kun  fandtes  en  Ørken  af  Salvieplan- 
ter  og  Solsikker,  der  strakte  sig  iige  fra  Wasatch  Bjergene  ned 
til  Bredderne  af  den  store  Saltsø,  knejser  nu  en  statelig  Stad, 
og  paa  det  Sted  i  Byen,  der  blev  udvalgt  allerede  fire  Dage 
efter  Pionerernes  Ankomst,  rejser  sig  nu  en  prægtig  Bygning, 
viet  til  den  Hojestes  Navn.  Den  er  paa  en  Gang  Genstand  for 
Undren  og  Beundring  fra  de  Besøgende  og  ophøjet  Glæde  og 
retfærdig  Stolthed  fra  det  Folk,  hvis  Opofrelse  og  Anstrengel- 
ser har  skabt  den. 

Paa  det  ostlige  Midtertaarn  læses  følgende  Linier,  indhug- 
get i  Stenen  og  belagt  med  Guld: 

HELLIGHED  FOR  HERREN 

HERRENS  HUS. 

Bygget  af  Jesu  Christi  Kirke  af  Sidste  Dages  Hellige. 

Paabegyndt  6.  April  1853. 

Fuldendt  6.  April  1893. 

I  et  af  de  øvre  Værelser  er  der  et  pragtfuldt  juvelbesat  Glas- 
maleri med  et  Billede  af  den  fnldend'e  Bygning  og  med  føl- 
gende Indskrift: 

Hjørnestenen  nedlagt  6.  April  1853  af 

Præsident  Brigham   Young 

bistaaet  af  hans  Raadgivere, 
Heber  C.  Kimbal,  Willard  Richards. 

Indviet  6.  April  1893  af 

Præsident  Wilford  Woodruff 

bistaaet  af  hans  Raadgivere, 

Georg  Q.  Cannon,  Joseph  F.  Smith. 

Denne  Mindetavle  giver  de  nødvendige  Data  i  det  store 
Tempels  Historie. 

Tempelgrunden,  der  har  den  bedste  Beliggenhed  i  Byen, 
blev  udlagt  i  1847.  Ved  Kirkens  General-Konference  i  April 
1851  blev  der  holdt  en  almindelig  Afstemning,  hvorved  det 
blev  vedtaget  at  rejse  Templet.  Denne  Bestemmelse  blev  taget 
af  et  Folk,  der  var  udplyndret  og  fattigt,  kæmpende  med  en 
genstridig  Ørken  og  udsat  for  Fortrædigelser  af  fjendtlige  In- 
dianere, paa  en  Tid  da  hele  Befolkningen  i  Utah  ikke  over- 
skred 30  Tusinde  Sjæle,  og  af  disse  levede  kun  5  Tusinde  in- 
denfor Byens  Omraade.  En  almindelig  Epistel,  udsendt  af  det 
første  Præsidentskab  7.  April  1851,  er  belærende  for  os  i  denne 
Forbindelse. 

»Der  vil  blive  bygget  en  Jernbane  fra  Tempelgrunden  her 
i  Byen  til  Stenbruddet  og  Bjergene  i  Øst  til  Afbenyttelse  ved 
Transport  af  Byggematerialier;  Arbejdet  med  Anlæggelsen 
skal  begynde  straks. 

Vi  har  tænkt  at  bygge  en  Mur  rundt  om  Tempelgrunden  i 
Aar,  som  et  indledende  Skridt  til  at  lægge  Grunden  til  Temp- 
let Aaret  efter,  og  det  vil  vi  sikkert  gøre,  hvis  alle  de  Hellige 
vil  vise  sig  lige  saa  villige  til  at  betale  deres  Tiende  og  Of- 
ringer og  hellige  af  deres  Formue  lige  saa  fuldt  ud,  som  vi 
vil,  og  hvis  de  Hellige  ikke  betaler  deres  Tiende,  kan  vi  hver- 
ken bygge  eller  gøre  Forberedelser  til  at  bygge,  og  hvis  der 
ikke  bliver  bygget  noget  Tempel,  kan  de  Hellige  ikke  mod- 
tage Begavelser,  og  hvis  de  ikke  modtager  deres  Begavelser, 
kan  de  aldrig  naa  den  Frelse,  de  saa  ivrigt  ser  hen  til.« 

Opførelsen  af  Muren,  der  i  sig  selv  var  et  stort  og  kost- 
bart Foretagende  for  et  Folk,  der  var  saaledes  stillet,  som  de, 
der  byggede  den,  var  kun  en  Biting,  der  gik  forud  for  det 
større  Arbejde  at  bygge  Templet.  Interessen  for  Arbejdet  fik 
aldrig  Lov  at  sløves,  det  var  baade  Digteres  og  Taleres  Ynd- 
lingstema,  og  der  blev  givet  Folket  at  forstaa,  at  det  Hverv 
at  bygge  Herrens  Hus  var  deres  og  ikke  hvilede  paa  deres 
Ledere  alene. 

Arbejdet  paa  Templet  tog  Aartier  og  foregik  ikke  uden  Af- 
brydelser. I  Aaret  1857  saa  man  det  mærkelige  Syn,  at  hele 
Folket  pakkede  deres  Ejendele  paa  deres  Vogne,  spændte  Ok- 
serne og  Hestene  for,  forlod  deres  Hjem,  de  Marker,  de  med 
Slid  og  Moje  havde  fravristet  Ørkenen,  og  drog  mod  Syd  — 
bort  fra  Resultatet  af  tunge  Dages  Slid  og  Sved,  bort  fra  alt, 
hvad  der  nu  var  blevet  dem  kært,  ud  i  Ørkenen  igen.  — 

En  stor  Hær  nærmede  sig  Utah. 

De  Helliges  Fjender  havde  indblæst  den  Tanke  i  Staternes 
Ledere,  at  Mormonerne  havde  gjort  Opror  og  sat  sig  op  mod 
Øvrighederne,  og  Præsidenten,  der  mente  at  vinde  Folke- 
yndest ved  at  gaa  angrebsvis  til  Værks  mod  Mormonerne, 
havde  uden  først  at  undersoge  Sagen  sendt  denne  Hær  af  Sted 
mod  Utah  for  at  undertrykke  det  formentlige  Oprør. 

De  Hellige  vidste,  at  de  var  uskyldige,  vidste,  at  de  var  saa 
loyale  Borgere  som  nogen  i  de  Forenede  Stater,  men  uskyl- 
dige havde  de  ogsaa  været  tidligere,  naar  der  var  blevet  sendt 
organiserede  Styrker  ud  mod  dem,  og  naar  disse  havde  mis- 
handlet dem,  odelagt  deres  Ejendele  og  brændt  deres  Huse. 
Nej,  ikke  det  igen,  saa  heller  Ørkenen. 

Under  disse  Forhold  blev  Arbejdet  paa  Templet  standset, 
men  først  blev  alle  Spor  af  det  udforte  Arbejde  skjult.  Det 
var  endnu  ikke  blevet  ført  op  over  Jordens  Overflade,  og  alt 
blev  dækket  af  Sten  og  Grus  —  tilbage  var  kun  en  Sand- 
mark. 

Vi  ved,  at  de  Forenede  Staters  Regering  fik  Øjnene  op  for 
den  Bommert,  de  havde  gjort,  og  at  dette  Forsøg  paa  at  slaa 
sig  i  Vejret  paa  Mormonernes  Bekostning  blev  en  stor  Fiasko. 
De  Hellige  vendte  igen  roligt  tilbage  til  deres  Hjem.  Arbejdet 
paa  Templet  blev  igen  optaget. 

Saa  opdagede  man,  at  de  Materialier,  man  havde  anvendt, 
ikke  var  saa  solide,  som  man  havde  ment  —  straks  blev  det 
hele  igen  brudt  op  og  man  tog  fat  igen  med  nye  og  bedre 
Ting.  Kun  det  bedste  skulde  anvendes,  alt  skulde  være  saa 
solidt  og  fuldkomment,  som  Mennesker  kunde  gore  det. 

Af  det  stærkeste  af  alle  Materialer,  af  Granit,  blev  Templet 
bygget.  Granitten  maatte  hentes  i  Cottonwood  Cannon,  tyve 
engelske  Mile  mod  Sydost;  det  vilde  blive  et  kolossalt  Ar- 
bejde at  faa  det  transporteret;  det  vilde  gælde  store  Bekost- 
ninger, stor  Opofrelse  og  Moje  —  et  uendeligt  Slid,  men  Gra- 
nit var  det  bedste,  Granit  var  opnaaeligt,  følgelig  skulde  Granit 
anvendes  trods  Omkostninger  og  Moje. 

Senere  kom  Jernbanen,  og  det  blev  en  stor  Hjælp,  da  man 
kunde  transportere  Stenene  paa  Bane. 

Folkene  i  Territoriet  var  inddelt  i  Distrikter,  der  alle  efter 
Tur  mødte  og  arbejdede  paa  Templet.  Stave,  Wards  og  Quo- 

rumer  i  Præstedømmet  havde  alle  faaet  sit  Arbejde  anvist, 
og  en  udmærket,  systematisk  Fordeling  af  Arbejdet  blev  efter- 
haanden  udviklet. 

Præsident  Brigham  Young  opnaaede  ikke  at  se  Templet 
fuldendt.  Heller  ikke  under  hans  Efterfølger,  John  Taylor, 
naaede  man  at  blive  færdig,  men  da,  under  Præsident  Wil- 
ford  Woodruf f,  Taarnene  begyndte  at  rejse  sig,  blev  Folket 
grebet  af  en  feberagtig  Iver  efter  at  se  Templet  fuldendt,  og 
endelig  den  6.  April  1892,  efter  39  Aars  Arbejde,  kunde  man 
skride  til  at  lægge  Slutstenen,  en  Højtidelighed,  der  blev  over- 
været af  over  40  Tusinde  Mennesker,  den  største  Forsamling, 
nogensinde  set  i  Utah.  Indvielsesbonnen  blev  oplæst  af  Joseph 
F.  Smitlj  efterfulgt  af  »Amen«  fra  to  Gange  tyve  Tusinde 
Struber,  en  Salme  blev  sunget,  og  Kirkens  ærværdige  Præ- 
sident Wilford  Woodruff  traadte  frem  og  forkyndte,  at  det 
saa  længselsfuldt  ventede  Øjeblik  nu  var  oprundet.  Disse  var 
hans  klangfulde  Ord: 

»Lytter  o  alle  af  Israels  Hus  og  alle  I  Jordens  Nationer! 
Vi  vil  nu  lægge  Slutstenen  til  Herrens  Tempel,  hvis  Grund- 
vold blev  lagt  og  indviet  af  Profeten,  Seeren  og  Aabenbareren 
Brigham  Young!« 

Ved  disse  Ord  trykkede  Præsidenten  paa  en  elektrisk  Kon- 
takt, og  den  Granit-Halvkugle,  der  danner  den  øverste  Sten 
i  Templet,  gled  langsomt  ned  paa  sin  Plads,  og  op  fra  fyrre- 
tyve Tusinde  Struber  lød,  som  med  een  Rost,  det  hellige  Raab 
mod  Himlen: 

»Hosiana;  Hosiana;  Hosiana  for  Gud  og  Lammet;  Amen; 
Amen;  Amen.« 

Tre  Gange  gentaget,  hvert  Raab  ledsaget  af  Viften  med 
hvide  Torklæder. 

Fra  Taget  lød  Arkitektens  Stemme,  at  Slutstenen  hvilede 
paa  sin  Plads,  og  Kor  og  Forsamling  brød  ud  i  Jubelsang: 

»Guds  Aand  som  en  Ild  nu  begynder  at  lue, 
Vi  sidste  Dags  Værket  paa  Jorden  nu  se, 
Og  Fædrenes  Haab  vi  begynde  at  skue, 
Og  det,  som  blev  talet  paa  Jorden,  skal  ske. 
Vi  synge  og  raabe  med  Himmelens  Hære 
Hosiana,  Hosiana  for  Gud  og  hans  Søn; 
Thi  dem  i  det  Høje  tilkommer  al  Ære 
Fra  nu  og  for  evigt;  Amen,  ja  Amen.« 

Ældste  Francis  M.  Lyman  af  de  Tolv  foreslog  derpaa  For- 
samlingen folgende  Resolution: 

»Da  vi  tror,  at  Præsident  Woodruffs  Ord  angaaende  den 
lige  stedfundne  Fuldendelse  af  Salt  Lake  Tempel,  er  Herrens 

Ord  til  os,  foreslaar  jeg,  at  derme  Forsamling  forpligter  sig 
til,  alle  som  een  og  een  som  alle,  saa  hurtigt  som  muligt  at 
yde  de  Penge,  som  kræves  for  at*  fuldende  Templet  paa  den 
kortest  mulige  Tid,  saa  at  Indvielsen  ken  finde  Sted  den  6. 
April  1893.« 

Forslaget  blev  modt  med  et  oredøvende  Raab  fra  Forsam- 
lingen, ledsaget  af  Tusinder  af  Hænder,  der  blev  rakt  i  Vejret. 

Slutstenen  og  den  Sten,  hvorpaa  den  hviler,  danner  til- 
sammen en  Kugle,  og  i  den  nederste  er  der  udhugget  et  Rum, 
hvori  der  er  nedlagt  Boger  og  Optegnelser;  den  øverste  danner 
Laaget  herover. 

Senere  paa  Dagen  blev  den  store  Statue,  der  skal  forestille 
Englen  Moroni,  anbragt  oven  paa  Kuglen.  Denne  Statue  er  af 
Kobber,  ægte  forgyldt. 

Skønt  Slutstenen  nu  var  lagt,  var  alt  endnu  Kaos  og  For- 
virring indenfor  Murene,  og  man  skulde  synes,  at  det  vilde 
være  umuligt  at  faa  alt  i  Orden  og  Templet  færdigt  i  Lobet 
af  et  Aar.  Det  Hverv,  som  Folket  havde  paataget  sig,  var 
næsten  overmenneskeligt,  men  de  havde  givet  deres  Løfte  alle 
som  een  og  een  som  alle,  og  Loftet  blev  holdt:  Templet  blev 
virkelig  færdigt. 

Indvielsen  fandt  Sted  den  6.  April  1893  under  stor  Højtide- 
lighed, og  gennem  hele  Gudstjenesten,  gennem  Sang  og  Bøn 
og  gennem  Tale  gik  som  et  højtideligt  Omkvæd: 

»HERRENS  HUS  ER  FULDENDT.« 


TALE  AF  PRÆSIDENT  BRIGHAM  YOUNG, 

holdt  i  Tabernaklet  i  Saltsø-Staden  den  6.  April  1853,  efter  Nedlæggelsen 
af  Hjørnestenene   til  det  store  Tempel. 

Præsid.  Brigham  Young  saa  Templet  i  et  Syn  1848, 
5  Aar  før  Hjørnestenen  blev  lagt. 

»Vi  er  samlede  her  i  Eftermiddag  for  at  fortsætte  Konfe- 
rencen, af  hvilken  jeg  foler,  en  Del  skulde  vies  til  Instruktion, 
til  Belæring,  til  at  dvæle  ved  Kirkens  Oplevelser  eller  til  hvad 
som  helst,  Herrens  Aand  vil  tilskynde. 

De  specielle  Forretninger,  der  skal  udfores  i  en  Konference 
som  denne,  kan  hurtigt  gores  færdige  —  maaske  kunde  vi 
gore  alt  det,  der  var  nodvendigt  paa  en  halv  Dag  eller  i  det 
mindste  paa  en  Dag. 

Vi  kom  sammen  i  den  Hensigt  at  tilbede  Herren,  og  mange 
er  kommet  langt  borte  fra  for  at  komme  hertil  og  sammen 

med  deres  Brodre  overveje  Arbejdet  i  de  sidste  Dage  og  tale 
opmuntrende  Ord  til  hinanden;  thi  det  er  en  behagelig  An- 
dagtsøvelse ved  Lejligheder  som  denne  saavel  som  ved  andre 
Moder  at  fortælle  hinanden,  hvad  der  har  modt  os  i  Livet, 
vort  Hjertes  Følelser,  de  sorgelige  Tildragelser,  der  er  pas- 
seret iblandt  os,  de  Vanskeligheder,  vi  har  overvundet,  og  de 
Dage,  Maaneder  og  Aar,  der  er  passeret  os  forbi. 

Jeg  vil  sige  for  min  Part,  at  saavidt  mine  Folelser  angaar, 
kan  mine  Brodre  frit  udtale,  hvad  de  har  paa  Hjertet.  Det  er 
min  Rettighed,  og  jeg  onsker  at  alle  skal  forstaa,  at  det  er  en 
Rettighed,  der  tilfalder  alle  dem,  der  skal  tale  ved  denne  Kon- 
ference. Hvis  De  onsker  at  levere  en  Tale  over  Lærdomme, 
over  Israels  Indsamling  f.  Eks.,  kan  de  frit  gore  det.  Hvis 
nogen  onsker  at  prædike  Evangeliets  første  Principer  —  Om- 
vendelse og  Daab  med  de  tilhorende  Gaver,  har  de  Frihed 
til  det. 

Var  det  ikke  fordi  vore  Legemer  skal  fødes  og  klædes,  vilde 
jeg  foreslaa,  at  vi  tovede  her  nogle  Maaneder  for  at  give  alle 
Lejlighed  til  at  tale,  at  bede,  at  profetere,  at  synge,  at  tale  i 
Tungemaal  eller  hvad  som  helst,  Aanden  vilde  tilskynde  dem 
at  gøre.  Men  vort  Arbejde  er  Arbejde  for  Dagen  i  Dag.  Den 
Frelse  vi  søger  er  for  Dagen  i  Dag,  og  om  vi  søger  den  paa 
den  rette  Maade,  kan  vi  opnaa  den  og  nyde  den  bestandig. 
Hvis  vi  nyder  den  i  Dag  er  det  efter  de  samme  Principper, 
hvorefter  vi  vil  kunne  nyde  den  i  Morgen,  næste  Dag,  næste 
Uge  eller  næste  Aar,  og,  kunde  vi  sige,  næste  Evighed. 

Hvis  vi  er  frelste,  er  vi  lykkelige,  fyldte  med  Lys,  Herlig- 
hed og  Intelligens,  og  vi  følger  en  Bane,  der  vil  medføre  Op- 
naaelsen  af  de  Velsignelser,  som  Herren  har  i  Vente  til  os. 
Hvis  vi  vedbliver  at  følge  den  Bane,  bliver  Resultatet  netop 
det,  vi  onsker:  at  blive  frelst  i  det  nuværende  Øjeblik.  Og 
dette  vil  lægge  Grunden  til  Frelse  for  altid  og  for  bestandig, 
hvilket  vil  blive  til  en  evig  Frelse. 

Brodre,  vi  har  udfort  vort  Hjertes  Bestemmelse,  vi  har  ud- 
fort det,  vi  agtede  at  udfore.  Den  Tanke  opsteg  uvilkaarligt 
i  mit  Sind:  I  hvilken  Ting  har  vi  ikke  naaet  at  udfore  det,  vi 
ønskede  at  udfore?  ikke  alene  i  at  udgrave  Jorden  og  ned- 
lægge H jornestenene  til  Templet;  men  hvori  har  vi  tænkt  at 
gore  noget,  som  vi  ikke  har  gjort,  til  Opbyggelsen  af  Guds 
Rige?  Hvis  det  er  glippet  os  i  nogen  Henseende,  kan  jeg  i  alt 
Fald  ikke  erindre  den  for  Øjeblikket.  Jeg  kan  ikke  nu  gen- 
kalde for  min  Tanke  een  Omstændighed  af  den  Art,  trods 
alle  de  Pobeloptojer,  Uddrivelser  og  Lidelser  ,  som  dette  Folk 
har  gennemgaaet. 

Skont  Fjenden  havde  Magt  til  at  dræbe  vor  Profet,  det  vil 
sige  dræbe  hans  Legeme  —  udførte  han  saa  ikke  alligevel 

alt  det,  som  laa  ham  paa  Sinde  i  hans  Dage.  Det  gjorde  han, 
jeg  ved  det  sikkert,  og  jeg  har  mange  Vidner  her,  som  hørte 
ham  erklære,  at  han  havde  gjort  alt  det,  han  kunde  gore  — 
han  havde  aabenbaret  alt  det,  som  kunde  aabenbares  for 
Øjeblikket,  han  havde  beredt  Vejen  til  Folket  at  vandre  paa, 
og  ingen  Mand  eller  Kvinde  kunde  længere  forhindres  i  at 
komme,  hvor  Faderen  og  Sonnen  er,  og  nyde  en  evig  Op- 
højelse, hvis  de  vilde  vandre  paa  den  Sti,  han  havde  ud- 
peget. 

Hvis  der  fra  den  Dag,  da  han  faldt,  indtil  denne  Dag  er 
eet  Anliggende,  hvis  der  er  een  Ting,  der  skulde  have  været 
udfort  af  dette  Folk,  og  som  ikke  er  blevet  det,  kan  jeg  ikke 
komme  i  Tanker  om  den,  skønt  det  saa  morkt  ud  for  en  Maa- 
ned  eller  seks  Uger  siden  med  det  ugunstige  Vejr  til  Ned- 
læggelsen af  Hjørnestenene  i  Dag. 

Jeg  er  lykkelig  ved  at  kunne  sige,  at  der  er  blevet  udvist 
megen  Tro  af  de  Hellige,  og  ved  denne  Tro  har  Herren  op- 
fyldt vort  Hjertes  Ønsker,  eller  ogsaa  er  Djævelen  sendt  et 
Ærinde  andetsteds  hen  og  har  glemt  sig  selv.  Jeg  tror  imid- 
lertid ikke,  han  behover  at  besvære  sig  meget  for  Verdens 
Borns  Skyld,  for  de  er  ham  sikre  nok.  Maaske  har  han  sovet 
lidt  for  længe,  siden  han  ikke  har  været  her  paa  denne  be- 
givenhedsrige Dag.  —  Jeg  tilskriver  vor  Fader  i  Himlen  det 
yndige  Vejr  i  Dag. 

De  forsamlede  *)  var  ikke  anbragt  som  vi  ønskede  det.  Vi 
vilde  helst,  at  de  kunde  have  staaet,  saa  at  alle  kunde  have 
hørt  de  Taler  og  Bonner,  der  blev  afgivet  over  de  fire  Stene, 
men  baade  Taler  og  Bønner  vil  blive  trykkede,  saa  at  I  kan 
læse  dem  i  Eders  ledige  Øjeblikke. 

Jeg  holder  ikke  af  at  profetere  meget  og  har  aldrig  gjort 
det,  men  jeg  vil  dog  vove  at  gætte,  at  denne  Dag  og  det  Ar- 
bejde, vi  har  udfort  paa  den,  vil  længe  blive  erindret  af  dette 
Folk  og  blive  kundgjort  som  med  en  Basunes  Rost  gennem 
hele  Verden,  saa  langt,  saa  hojt  og  saa  længe,  som  Damp, 
Vind  og  elektrisk  Strom  kan  føre  den.  Det  er  en  Dag,  ved 
hvilken  alle  de  trofaste  vil  glæde  sig  i  alle  de  kommende 
Tider. 

Nogen  vil  sporge:  »Tror  Du,  vi  skal  gore  dette  Tempel  fær- 
digt, Broder  Brigham?«  Der  er  blevet  stillet  mig  saadanne 
Sporgsmaal  allerede.  Mit  Svar  er:  Jeg  ved  det  ikke,  og  jeg 
bekymrer  mig  ikke  mere  over  det,  end  jeg  vilde  gore,  hvis 
mit  Legeme  var  dødt  og  hvilede  i  Graven,  og  min  Aand  var 
i  Paradis.  Der  er  kun  en  Ting,  der  nogensinde  har  bekymret 
mig,  og  det  er  simpelthen  at  vide,  at  jeg  nu  gor  ret  i  min  him- 


*)  Ved  Nedlæggelsen  af  Hjørnestenene. 

melske  Faders  Øjne.  Hvis  jeg  i  dette  Øjeblik,  paa  denne  Dag, 
gør  det,  som  Gud  fordrer  af  mine  Hænder,  og  er  netop,  hvor 
min  himmelske  Fader  ønsker,  jeg  skal  være,  bryder  jeg  mig 
ikke  mere  om  Dagen  i  Morgen,  end  om  den  aldrig  vilde  kom- 
me. Jeg  ved  ikke,  hvor  jeg  vil  være  i  Morgen,  ikke  heller 
naar  dette  Tempel  vil  blive  færdigt  —  jeg  ved  ikke  mere  om 
det,  end  I  gor.  Hvis  Gud  aabenbarer  noget  til  Eder,  vil  jeg 
fortælle  Eder  det  lige  saa  frit,  som  jeg  siger:  Gaa  ned  til 
Bækken  og  drik,  til  I  har  drukket  Eder  mæt. 

Dette  ved  jeg:  Der  skal  bygges  et  Tempel  her.  Jeg  ved, 
at  det  er  dette  Folks  Pligt  at  begynde  at  bygge  et  Tempel. 
Nogle  onsker  nu  at  vide,  hvad  Slags  Bygning  det  vil  blive. 
Vent  med  Taalmodighed,  Brodre,  indtil  den  er  færdig,  og 
udræk  Eders  Haand  beredvilligt  til  at  fuldende  den.  Jeg  ved, 
hvorledes  den  vil  blive.  Jeg  er  ikke  en  Mand,  der  modtager 
Syner,  heller  ikke  giver  jeg  mig  meget  af  med  at  profetere. 
Naar  jeg  onsker  noget  saadant,  henter  jeg  Broder  Heber  *)  — 
han  er  min  Profet,  han  elsker  at  profetere,  og  jeg  elsker  at 
lytte  til  ham.  Jeg  siger  sjældent  meget  om  Aabenbaringer 
og  Syner,  lad  det  være  nok  at  sige,  at  for  fem  Aar  siden  sidste 
Juli  var  jeg  her  og  saa  i  Aanden  Templet  ikke  ti  Fod  fra, 
hvor  vi  har  lagt  Hjørnestenene.  Jeg  har  ikke  spurgt  om,  hvad 
Slags  Tempel  vi  skulde  bygge.  Hvorfor?  Fordi  det  blev  vist 
mig.  Jeg  har  aldrig  set  paa  den  Grund,  uden  at  Synet  af  det 
stod  for  mig.  Jeg  ser  det  saa  tydeligt,  som  om  det  virkelig 
stod  foran  mig.  Vent  til  det  er  færdigt.  Jeg  vil  dog  sige,  at 
det  vil  faa  seks  Taarne  til  at  begynde  med  i  Stedet  for  et. 
Lad  nu  ikke  nogen  af  Eder  apostasere,  fordi  det  vil  faa  seks 
Taarne  og  Joseph  kun  byggede  et.  Det  er  lettere  for  os  at 
bygge  seksten,  end  det  var  for  ham  at  bygge  et.  Den  Tid  vil 
komme,  da  der  vil  blive  et  i  Midten  af  Templer,  vi  skal  bygge, 
og  paa  Toppen  Haver  cg  Fiskedamme.  Men  vi  vil  ikke  faa 
dem  at  se  her  for  Tiden. 

Det  første  Præsidentskab  begav  sig  til  det  sydvestlige 
Hjorne  for  at  lægge  den  forste  Sten,  skønt  det  er  Skik  at  be- 
gynde ved  det  nordostlige  Hjorne  —  det  er  det  Punkt,  tror 
jeg,  hvor  man  i  Almindelighed  begynder  i  Verden.  Paa  denne 
Side  af  Æquator  begynder  vi  ved  det  sydostlige  Hjorne.  Vi 
ser  sommetider  efter  Lys,  ved  I,  Brodre.  I  gamle  Mænd,  der 
er  gaaet  gennem  Mollen,  har  søgt  efter  Lys  —  hvilken  Vej 
gaar  I?  I  vil  svare  mig,  at  I  gaar  mod  Øst  efter  Lys.  Derfor 
begynder  vi  med  at  lægge  den  Sten  paa  det  sydostlige  Hjorne, 
fordi  der  er  mest  Lys. 

Lige  saa  snart  som  denne  Dags  Begivenheder  er  til  Ende 


*)  Heber  C.  Kimball. 

vil  der  være  Ældster,  Hojpræster  og  Halvfjerds,  der  vil  an- 
stille Undersøgelser  over,  om  den  samme  Orden  er  blevet 
fulgt  i  Dag,  som  blev  iagttaget  ved  Nedlæggelsen  af  Hjørne- 
stenene til  de  andre  Templer.  Jeg  onsker  at  meddele  Eder 
en  Smule  Historie  om  det,  saa  at  I  kan  vide  det. 

Da  Hjørnestenen  blev  lagt  i  Kirtland  maatte  de  tage  Drenge 
paa  femten  og  seksten  Aar  og  ordinere  dem  til  Ældster  for 
at  faa  Embedsmænd  nok  til  at  lægge  Hjørnestenene.  De  tolvs 
Raad  og  Hojraadet  og  mange  andre  Autoriteter,  som  nu  eksi- 
sterer, fandtes  ikke  den  Gang.  Joseph  præsiderede  over  Kir- 
ken ved  Kirkens  Stemme. 

(Fortsættes  i  næste  Numer.) 


MISSIONSNYHEDER. 

Afløsning. 

Broder  Carl  F.  S.  Jørgensen,  der  har  virket  som  Missions- 
sekretær,  er  hæderligt  aflost,  og  i  hans  Sted  er  indsat  Søster 
Karla  Hansen. 


UDDRAG  AF  ET  BREV  FRA 
NIELS  F.  GREEN. 

Ogden,  den  26.  Marts  1920. 
Præsident  Carl  E.  Petersen,  Kobenhavn. 
Kære  Broder! 

Jeg  vil  skynde  mig  med  at  skrive  nogle  faa  Linier  til  Dem 
og  meddele  Dem,  at  jeg  har  det  godt.  Jeg  er  Gud  inderlig 
taknemmelig,  at  han  i  sin  store  Naade  forundte  mig  at  kom- 
me sund  og  rask  tilbage  til  mit  Hjem  og  mine  Venner  i 
Zions  Land.  Jeg  har  faaet  Arbejde  i  Salt  Lake  City.  Jeg  haa- 
ber,  Deres  Helbred  maa  være  godt,  og  at  De  maa  glædes  ved 
Deres  evangeliske  Gerning,  idet  De,  som  jeg  ved,  anstrenger 
Dem  for  at  udfore  det  meget  ansvarsfulde  Kald,  som  paahvi- 
ler Dem. 

Jeg  maa  sige,  at  jeg  har  været  uendelig  glad  ved,  at  Gud 
i  sin  Naade  forundte  mig  at  virke  som  Missionær  i  Køben- 
havn i  over  5  Aar,  og  jeg  er  ogsaa  overbevist  om,  at  Herren 
vil  lægge  sin  rige  Velsignelse  i  mit  Oversættelsesarbejde  og 
redaktionelle  Virksomhed  ved  Skandinaviens  Stjerne.  Nu, 
kære  Broder  Petersen,  De  bedes  venligst  hilse  alle  Søskende 

paa  det  hjerteligste  fra  mig,  da  jeg  ikke  kan  overkomme  at 
skrive  til  alle  dem,  jeg  ønskede  at  skrive  til. 

Til    Slut    vær   De   hilset    paa   det    hjerteligste    fra   Deres 
Broder,  Niels  F.  Green. 


FORAARSKONFERENCEN  i  CHRISTIANIA. 

Konferencen  aabnedes  Fredag  Aften  den  2.  April  med  en 
særdeles  vellykket  Koncert. 

Modet  Lørdag  Aften  aabnedes  med  Sang  og  Bøn.  De  for- 
skellige Brødre  og  Foreninger  aflagde  deres  Rapporter,  lige- 
ledes blev  Kirkens  Generalautoriteter  foreslaaet  og  opholdt. 
Præs.  Hyrum  P.  Nokleby  omtalte  »Evangeliets  frelsende  Plan 
aabenbaret  fra  Gud«.  Ældste  Herman  Hansen  talte  lidt  om 
»Paaskehojtiden«.  Missionspræs.  Aug.  S.  Schou  formanede 
Søskende  til  Trofasthed.  Modet  sluttedes  med  Sang  og  Tak- 
sigelse. 

Søndagsskolen  aabnedes  den  4.  April  Kl.  10  Formiddag  med 
Sang  og  Bon.  Rapport  blev  afgivet  fra  de  forskellige  Grene, 
ligeledes  blev  Skolens  Funktionærer  foreslaaet.  Et  udmærket 
Program  blev  udfort  af  Børnene.  Sang  Solo  ved  Br.  Henry 
Larsen:  »Mon  hjemme  i  Dalen  jeg  savnes«.  Missionspræs. 
Carl  E.  Petersen  samt  Ældste  Aug.  S.  Schou  var  veltilfreds 
med  Programmets  Udforelse.  Skolen  sluttedes  med  Sang  og 
Taksigelse. 

Modet  Sondag  Eftermiddag  aabnedes  med  Sang  og  Bon. 
Præs.  H.  P.  Nokleby  omtalte:  »Paaskens  store  Betydning«, 
et  Par  Sangnumre  blev  derefter  udfort.  Missionspræs.  Carl. 
E.  Peterson  omtalte  Joseph  Smiths  Profetier,  som  alle  gik  i 
Opfyldelse.  Mødet  sluttedes  med  en  Sang  af  Koret  og  Tak- 
sigelse. 

Modet  Søndag  Aften  aabnedes  med  Sang  og  Bøn.  Missions- 
præs. Carl  E.  Peterson  omhandlede  Emnet:  »Menneskets 
Handlefrihed«.  Mødet  sluttedes  med  Sang  og  Taksigelse.  Man- 
dag Aften  aabnedes  et  offentligt  Møde  med  Sang  og  Bøn. 
Ældste  Olaf  Sonsteby  bar  Vidnesbyrd  om:  »Det  sidste  Dages 
Værks  Paabegyndelse  og  Fremgang«.  Koret  sang:  »Fred  hvi- 
ler over  Land  og  By«.  Præs.  Aug.  S.  Schou  opmuntrede  Sø- 
skende til  at  fortsætte  Værkets  Fremme.  Missionspræs.  Carl 
E.  Petersson  talte  over  Emnet:  »Aabenbaring  som  en  Nød- 
vendighed«. Mødet  sluttedes  med  Sang  og  Taksigelse. 

Konferencen  sluttedes  Tirsdag  Aften  den  6.  April  med  en 
festlig  Sammenkomst,  hvor  der  blev  serveret  Chokolade  og 
Kage,  samtidig  udfortes  et  udmærket  Program. 

Oscar  R.  Lindbo. 
Skriver. 

DEN   HØJERE  LOV. 

Den  unge  Mand,  som  interesseret  havde  betragtet  de  skin- 
nende Instrumenter,  der  stod  eller  hang  paa  Rad  og  Række 
langs  alle  Operationsværelsets  fire  Vægge,  vendte  sig  brat  til 
den  store  Saarlæge: 

»Naturligvis  tror  De  ikke  paa  en  saadan  Dumhed  som 
Bon,«  sagde  han. 

»Og  hvorfor  ikke?«  spurgte  Lægen,  idet  han  holdt  et  fint 
Instrument  kritisk  op  mod  Lyset. 

»Hvad!  En  Mand  med  Deres  videnskabelige  Indsigt!«  ud- 
brod den  unge  Mand  forbavset. 

»Og  hvorfor  ikke?»  gentog  den  store  Mand. 

»Aah,  lad  nu  være,  Doktor,«  sagde  den  unge  Mand  smi- 
lende. »De  kan  sikkert  ikke  tro,  at  Gud  vilde  forstyrre  alle 
Naturens  Love  for  at  tilfredsstille  en  af  sine  Skabningers 
Anmodninger.  De  ved  jo  selv,  hvor  ubønhørlige  Naturens 
Love  er.« 

»Det  er  netop  Grunden  til,  at  jeg  tror  saa  fast  paa  Bøn- 
nens Magt.«  Ordene  kom  stille,  men  i  dyb  Alvor. 

»Forklar  mig  denne  Selvmodsigelse.«  Den  anden  var  al- 
vorlig nu. 

»Ja,«  sagde  Lægen,  »det  er  ikke  saa  vanskeligt:  Bøn  — 
eller  rettere  Tro,  som  er  Motivet  til  Bønnen,  er  lige  saa  vel 
en  Naturlov  som  Tyngdeloven.  Skeptikeren  synes  at  tro,  at 
saafremt  en  Bon  blev  besvaret,  vilde  alle  Naturens  Love  blive 
tilintetgjort,  men  det  er  ikke  Tilfældet.  Lad  mig  illustrere 
det:  Hvorfor  falder  ikke  det  Instrument,  som  jeg  holder  i 
Haanden,  ned  paa  Gulvet?« 

»Fordi  De  understotter  det.« 

»Akkurat!  Og  dog  er  Tyngdeloven  hverken  blevet  over- 
traadt  eller  tilintegjort.  Den  er  kun  et  Øjeblik  blevet  ophæ- 
vet af  en  højere  Lov  —  den  Lov,  vi  kalder  Liv. 

»Naar  vi  i  Naturen  gaar  op  fra  det  lavere  til  det  højere, 
opdager  vi,  at  de  hojere  Love  netop  har  den  Evne  at  kunne 
ophæve  de  lavere  Love. 

Tyngdeloven  er  den  store  Lov  i  de  livløse  Tings  Verden. 
Den  hersker  stadig  i  de  levende  Væseners  Verden;  men  den 
store  Lov  blandt  disse  —  Livet  —  er  større  end  den.  Plan- 
ten skyder  sin  Stamme  og  sine  Blade  i  Vejret,  og  Mennesket 
gaar  paa  sine  Ben  i  aaben  Trods  af  Tyngdeloven. 

Hvorfor  kan  der  saa  ikke  findes  en  Lov  af  endnu  højere 
Orden,  som,  lige  saa  naturligt,  ophæver  nogen  af  den  leven- 
de Verdens  Love.  Planten  trænger  sig  ned  blandt  de  livløse 
Stoffer,  optager  de  dode  Atomer  der,  giver  dem  Liv  og  Evne 
til  at  hæve  sig  ,  til  at  overgaa  Tyngdeloven.  Kan  ikke  den 

aandelige  Verden  gøre  det  samme  for  den  materielle  Verden 
uden  at  en  eneste  af  Naturens  Love  blev  forurettede?« 

»Jo  —  jo,  det  maa  den  kunne,«  stammede  den  unge  Mand. 

»Den  ikke  alene  vil  kunne  —  den  gør  det!«  erklærede  Læ- 
gen med  Eftertryk. 

»Saa  er  der  noget  i  Bonnen  alligevel,  naar  alt  kommer  til 
alt?« 

»Den  retfærdige  Mands  levende  inderlige  Bøn  formaar 
meget«,  citerede  Doktoren.  »Jeg  kan  sige  Dem,  at  Bonnen 
griber  ind  i  Tingene.«  Og  den  unge  Mand  forstod  fra  Lyset 
paa  den  ældre  Mands  Ansigt,  at  her  var  i  det  mindste  een 
Mand,  for  hvem  Bønnen  havde  grebet  ind  i  Tingene. 

(Fra  »Improvement  Era«). 


HINSIDES  ARSARETH. 

(En  Fortælling  om  de  ti  tabte  Stammer.) 

II. 

Mit  fulde  Navn  er  Loner  Nikolaj  Merton,  og  jeg  er  født  i 
Chicago  i  Aaret  1883.  Min  Fader,  John  Merton,  var  Ameri- 
kaner, medens  min  Moder  var  født  i  Norge.  Da  jeg  kom  til 
Verden,  var  min  Fader  bortrejst  fra  Hjemmet,  saa  det  at 
vælge  Navn  til  den  lille,  beroede  helt  paa  min  Moder,  og 
da  Nikolaj  var  hendes  Faders  Navn,  og  Loner  var  Navnet 
paa  den  Landsby,  hvorfra  hun  var  kommet,  og  da  hendes 
bedste  Erindringer  knyttedes  til  begge  disse  Navne,  gav  hun 
mig  dem  i  Arv.  Men  saadanne  Navne  fik,  som  man  kunde 
vente,  ikke  Lov  til  længe  at  blive  uforandredede  i  Amerika, 
Afkortelsernes  og  Øgenavnenes  Land,  og  da  Nikolaj  ikke  saa 
godt  kunde  forkortes,  mistede  Loner  den  sidste  Stavelse,  saa 
jeg  blev  Lon  Merton. 

Meget  lidt  af  mine  Oplevelser  fra  min  Berndom  til  jeg  blev 
Mand,  vedrører  denne  Historie.  I  min  Ungdom  flyttede  vi  fra 
Chicago  længere  Vest  paa.  —  Jeg  var  eneste  Barn,  har  faaet 
almindelig  Skoleundervisning  og  lært  at  arbejde  ved  Land- 
bruget. For  jeg  var  tyve  Aar,  mistede  jeg  baade  Fader  og 
Moder;  de  havde  samlet  sig  en  Smule  Formue,  som  de  efter- 
lod til  mig. 

I  ti  Aar  boede  jeg  i  mit  gamle  Hjem,  saaede,  hostede,  stu- 
derede og  lærte,  hvad  der  er  at  lære  af  Livet.  Det  forekom- 
mer mig  nu,  at  jeg  dengang  med  de  evige  Høje  til  den  ene 
Side  og  den  aabne  Dal  til  den  annden,  levede  Livet  i  dets 
Fuldkommenhed.  Hvis  Arbejde  og  Hvile,  Solskin  og  Skyer, 

Haab  og  Frygt,  Kærlighed  og  Sorg  —  hvis  alle  disse  Ting 
udgør  Livet,  da  levede  jeg  mit  Liv  der,  og  det  forekommer 
mig,  som  om  det  vilde  have  været  bedst  for  mig  ogsaa  at 
fuldende  det  der  —  men  nej,  Herrens  Veje  er  vidunderlige 
og  uudforskelige,  i  det  mindste  for  mig,  synes  det. 

Om  den  Begivenhed,  der  drev  mig  bort  fra  mit  Hjem  og 
gjorde  mig  til  en  Vandrer  paa  Jorden,  skal  jeg  sige  saa  lidt 
som  muligt  paa  disse  Blade.  Jeg  solgte  ikke  min  Gaard,  men 
lejede  den  ud  til  en  hæderlig  og  paalidelig  Familie.  Jeg  rej- 
ste til  Chicago,  saa  til  New  York  og  derfra  til  Liverpool  og 
London.  Blandt  de  mange  Mennesker  i  disse  Byer  mente  jeg 
at  kunne  finde  Afledning  for  mine  Tanker,  men  uden  Held. 
Saa  sejlede  jeg  til  Norge.  Jeg  kunde  tale  lidt  norsk  eller 
mente  i  det  mindste,  at  jeg  kunde,  før  jeg  landede  der.  Jeg 
klarede  mig  imidlertid  meget  godt  og  syntes  udmærket  om 
Landet.  Vinteren  tilbragte  jeg  i  Paris  og  Rom,  men  jeg  rej- 
ste tilbage  til  Norge  tidligt  om  Foraaret.  Jeg  rejste  til  Loner, 
en  lille  Landsby  i  det  Indre  af  Landet  og  blev  der  i  en  Uge 
og  havde  egentlig  haft  i  Sinde  at  blive  der  altid,  men  denne 
Grille  forduftede  snart,  og  jeg  rejste  til  Byen  Tønsberg,  hvor 
nogle  af  min  Moders  Slægtninge  boede. 

Tønsberg  er  Vinterhavn  for  en  Mængde  Skibe,  der  beskæf- 
tiger sig  med  Hval-  og  Sælfangst.  En  Dag,  da  jeg  gik  om- 
kring uden  noget  bestemt  Maal,  opdagede  jeg,  at  Isen  endnu 
var  tyk  mellem  Fastlandet  og  en  lille  0.  Jeg  gik  paa  Isen 
over  til  et  Sted,  hvor  der  laa  en  Del  Skibe  indefrosne.  De 
sad  fast  i  Isen  endnu,  men  Mandskabet  var  i  Færd  med  at 
hugge  en  Rende  fra  et  af  Skibene  ud  til  det  aabne  Hav.  Jeg 
fik  at  vide,  at  Sæsonen  nærmede  sig;  det  var  paa  Tide,  at 
Fiskerne  kom  af  Sted.  De  havde  ventet  forgæves  paa,  at  Isen 
skulde  bryde  op  og  nu  vilde  de  ikke  vente  længere.  Det  in- 
teresserede mig  at  iagttage  denne  Scene,  saa  jeg  gik  ud  til 
Skibene  hver  Dag  for  at  se,  hvorledes  Arbejdet  skred  frem. 
Til  sidst  gled  det  første  Skib  ud  gennem  den  lange  Rende  og 
var  fri.  Andre  fulgte  snart  efter,  og  naar  de  naaede  det  aabne 
Hav,  saa  jeg  Matroserne  komme  ud  fra  Byen  paa  smaa  Dam- 
pere og  gaa  om  Bord.  Nogle  af  Skibene  sejlede  ved  Damp, 
andre  ved  Sejl.  Det  var  et  ejendommeligt  Syn  at  se  Sejlene 
sprede  sig  ud  og  se  Skibet  glide  gennem  Bølgerne  ud  mod  det 
blaa  Verdenshav. 

I  Lobet  af  en  Uge  var  alle  Skibene  sejlede  saa  nær  som  et. 
Dette  ene  tovede,  og  jeg  tovede  med  det.  Jeg  var  blevet  ganske 
godt  kendt  med  Mændene  om  Bord  og  var  blevet  helt  hjem- 
me paa  den  lille  oljede  Damper.  Den  øvede  en  Slags  mærke- 
lig Tiltrækning  paa  mig.  Jeg  siger  mærkelig,  thi  hvorledes 
skal  jeg  ellers  kunne  forklare,  at  jeg  følte  mig  tiltrukket  af 
en  saadan  Genstand  og  saadanne  Omgivelser. 

Tilsidst  var  ogsaa  »Esken«  færdig  til  at  stikke  til  Sos,  og 
jeg  følte  mig  ligefrem  bedrøvet  ved  at  skulle  sige  Farvel  til 
den.  Skibet  skulde  lette  tidlig  næste  Morgen,  men  jeg  var 
ude  længe  for  Dag  og  ledte  efter  Kaptejnen. 

»Kaptejn  Larsen,«  sagde  jeg,  da  jeg  fandt  ham,  »hvordan 
har  De  det  med  Mandskab?« 

»Smaat  endnu,«  sagde  han. 

»Saa  tag  mig,«  sagde  jeg. 

»Tage  Dem!«  udbrod  han,  idet  han  saa  ransagende  paa 
mig  fra  Hoved  til  Taa.  »Er  De  Somand?« 

»Nej,«  indrommede  jeg,  »men  hvis  De  har  det  smaat  med 
Folk,  kan  jeg  hjælpe  til  med  næsten  alt.  Jeg  har  ogsaa  let 
ved  at  lære.« 

»Har  De  været  i  Ishavet?« 

»Nej.« 

»Har  De  fisket  —  jeg  mener,  om  De  har  været  almindelig 
Fisker?« 

»Nej,  jeg  har  aldrig  fanget  noget,  der  var  større  end  en 
almindelig  Bækørred.« 

»Og  alligevel  ønsker  De  at  blive  optaget  i  Mandskabet  og 
hjælpe  til  med  at  fange  Hvaler!« 

Kaptajnen   bandede  lidt,   men  lo  samtidig. 

»Hvor  er  Deres   Kuffert?«   spurgte  han. 

»Paa  Hotel  Tønsberg,«   svarede  jeg. 

»Gaa  saa  hen  og  hent  denj  og  kom  tilbage  i  Løbet  at  to 
Timer  —  og  hor,  De  maa  faå  fat  i  noget  Tøj  — « 

»Frederiksen,  Frederiksen!«  raabte  Kaptajnen,  ved  hvilket 
en  Matros  kom  op  for  at  se,  hvad  han  ønskede.  »Gaa  med 
denne  Mand  ind  til  Byen  og  sig  ham,  hvad  han  maa  købe  af 
Klæder  osv.  til  et  Kryds  i  Ishavet.  Han  sejler  med  —  som 
forste  Styrmand,  tror  jeg!« 

Frederiksen  antog  Kaptejnens  Bemærkning  for  at  være  en 
virkelig  Oplysning  om  Forholdene,  indtil  jeg  fortalte  ham 
det  modsatte.  Vi  kom  tilbage  til  Skibet  i  Løbet  af  to  Timer. 
Rogen  væltede  i  store  Skyer  ud  af  »Esken« s  Skorsten,  og  før 
Middag  var  ogsaa  vi  ude  paa  Havet.  To  Dage  senere  forlod 
vi  Norges  Kyst  og  en  Uge  senere  Tromsø  og  styrede  efter 
Fiskepladserne  i  Ishavet. 

(Fortsættes). 

